澳門旅遊學院

澳門旅遊學院，又叫IFTM，係培訓澳門同亞太地區旅遊及服務業專才嘅公立高等教育學府，喺1995年9月15號由澳門理工學院旅遊高等學校同旅業及酒店業學校合併而成。2008年，獲澳門特區政府授予旅遊功績勳章。

同大部分大專院校唔一樣，旅遊學院規定所有大學一年級學生着校服上堂。

校舍
依家澳門旅遊學院分咗望廈同氹仔校區。

校本部係望廈山，有四個建築物——啟思樓、望廈賓館、協力樓同教學餐廳，而建築物之間係相連嘅。

望廈校區

啟思樓樓高三層，有課室、禮堂、室內多功能運動場、壁球場、空中花園等設施。另外，有一個地庫停車場。
 協力樓係旅遊學院嘅行政大樓；大樓設有教學課室、模擬酒店前堂、多個模擬課室、劇場、自修室、多個多媒體學習室等設施。
 教學餐廳，係旅遊學院嘅教授烹飪教學大樓，設有停車場畀餐廳顧客使用。另外，設有烹飪教室、餅房、圖書館、員工同學生餐廳等設施。
望廈賓館係1979年由澳葡政府將兵營接管後改建而成。呢個賓館畀學生用嚟實習。另外，亦設有教職員辦公室、餐廳、會議室、模擬管家房、健身室等設施。

氹仔校區

展望樓，係由澳門大學圖書館改建而成嘅綜合教學大樓，原建築由葡國著名建築師Mario Duarte Duque設計。大樓樓高五層，面積有15,000平方米，設有課室、圖書館、會議場地、培訓中心、停車場、健身室、安德魯餅店。該樓代號為F。同主校區嘅啟思樓同協力樓嘅首字母組合一齊，就係旅遊學院嘅縮寫。

銀禧樓，係一座學院最新嘅大樓。喺2020年25周年之際，獲澳門特區政府分配澳門大學舊校址一地塊作未來發展空間嘅儲備土地，進一步提升學院嘅硬件設施。學院計劃興建「國際旅遊教育綜合體」，呢座建築有望成為一座具標誌性嘅校舍，增添學院現時所缺乏或者不足夠嘅設施，包括模擬教學場所、研習室、文化及藝術展覽設施、學生活動同休憩空間，以及綜合行政大樓等

東亞樓，係一座21層高嘅學生宿舍，為非本地學生提供住宿，大部分房間均係雙人臥室，同時提供有限嘅單人臥室。樓層分為男生樓層同女生樓層。8樓係員工停車場。

職責
 鑑於喺旅遊業同酒店業範圍內配合需求嘅各種職業上嘅要求，促進開展喺文化、科技同職業上嘅高級、中級培訓以及給予專業資格嘅培訓；
 喺旅遊業同酒店業培訓方面，促使培訓質素嘅提高，指導同統籌一個喺程序方面嘅全面性同規範性結構；
 鑑於旅遊業同酒店業職業培訓嘅實習階段，提供優良之理論/實踐培訓；
 鼓勵以及開展同職業培訓相關嘅技術教學研究；
 喺旅遊現象、其成因同社會經濟影響嘅研究方面提供合作；
 根據勞動力市場嘅客觀同系統嘅指標，開辦適當嘅培訓課程；
 促進同支持旅遊以及酒店方面職業嘅社會專業聲望；
 合作推廣澳門特別行政區旅遊業嘅技術專業質素形象。

組織法例
 第45/95/M號法令設立旅遊培訓學院－若干廢止。
 第42/96/M號法令修改一九九五年八月二十八日第45/95/M號法令。
 第47/97/M號法令修改旅遊培訓學院嘅官方中文名稱。
 第477/99/M號訓令核准《旅遊學院教學人員同酒店業專業培訓人員通則》。
 第47/2010號行政命令旅遊學院嘅人員編制。
 第27/2019號行政法規澳門旅遊學院章程。

組織架構

望廈山市政公園
澳門大學一覽

澳門旅遊學院官方網站 ／Facebook專頁 ／新浪微博 
亞洲文化遺產管理學會 : 會員列表

澳門學校